Document ID: 32001R1320

Kommissionens forordning (EF) nr. 1320/2001
af 29. juni 2001
om forsyningsopgørelsen for De Kanariske Øer og om støttebeløbene for varer hidrørende fra oksekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 2826/2000(2), særlig artikel 3, stk. 4, og artikel 4, stk. 4, og
ud fra følgende betragtninger:
(1) I henhold til forordning (EØF) nr. 1601/92 skal mængderne i de særlige forsyningsopgørelser for De Kanariske Øer for oksekødssektoren fastlægges både med hensyn til oksekød og racerene avlsdyr.
(2) Mængderne i den foreløbige forsyningsopgørelse for disse produkter blev fastsat for perioden fra 1. juli 2000 til 30. juni 2001 ved Kommissionens forordning (EF) nr. 1369/2000(3).
(3) I afventning af at reformen af den særlige forsyningsordning træder i kraft, og for at der ikke skal ske afbrydelser i anvendelsen af den nugældende særlige forsyningsordning, bør opgørelsen fastsættes for perioden 1. juli - 31. december 2001.
(4) Anvendelsen af kriterierne til fastsættelse af fællesskabsstøtte på den nuværende markedssituation i den pågældende sektor, herunder på noteringerne og priserne for disse produkter i den europæiske del af Fællesskabet og på verdensmarkedet, medfører, at støtten til forsyning af De Kanariske Øer med oksekødsprodukter fastsættes til de beløb, der er anført i bilaget.
(5) I henhold til forordning (EØF) nr. 1601/92 gælder forsyningsordningen fra den 1. juli. Det bør derfor fastsættes, at bestemmelserne i nærværende forordning straks anvendes.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Med henblik på anvendelse af artikel 2, 3 og 4 i forordning (EØF) nr. 1601/92 er de mængder i den foreløbige forsyningsopgørelse, der i oksekødssektoren alt efter tilfældet er omfattet af toldfritagelse, for så vidt produkterne indføres fra tredjelande, eller af EF-støtte, for så vidt produkterne hidrører fra Fællesskabets marked, fastsat i bilag I.
Artikel 2
Størrelsen af den støtte, der ydes til produkterne i bilag I, som kommer fra Fællesskabets marked, er fastsat i bilag II og III.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2001.

Labels: 3
17
18
6